У недељу, 30. марта 1941. године у 11:00 часова, након три дана посвећена новонасталом „проблему“ са Краљевином Југославијом, после пуча извршеног у Београду 25. марта, Адолф Хитлер се поново окренуо свом највећем и „смртном непријатељу“ – Совјетском Савезу. Због пуча у Београду, пре три дана Хитлер је морао да одложи већ планирану и припремљену – једино није била тачно заказана – Генералску конференцију о плану „Барбароса“. (У „Ратном дневнику“ начелника штаба Врховне команде Копнене војске, генерал-пуковника Франца Халдера, овај скуп је дефинисан као Генерал-Ферзамлунг, нем. General-Versammlung).